google/wiki40b huggingface dataset:
Rudolf Smend (1851 – 1913)

Životopis

Rudolf Smend pochádzal zo starej právnickej a farárskej rodiny z vestfálskeho mesta Lengerich.
Maturoval v roku 1869 v Münsteri. Následne študoval protestantskú teológiu a semitské jazyky na univerzitách v Göttingene, Berlíne a Bonne.
V roku 1874 promoval na filozofickej fakulte bonnskej univerzity, vo svojej dizertačnej práci sa venoval problematike arabskej poézie v 8. storočí, školiteľom mu bol Johann Gildemeister (1812 – 1890).
V roku 1875 na univerzite v Halle an der Saale úspešne ukončil aj štúdium teológie a získal akademický titul Lic. theol. Následne sa tu habilitoval a začal pôsobiť ako súkromný docent.
V roku 1880 bol vymenovaný za mimoriadneho profesora a v roku 1881 za riadneho profesora Starého zákona na univerzite v Bazileji. Jeho kolegami tu boli o. i. aj Jacob Burckhardt (1818 – 1897), Franz Overbeck (1837 – 1905) alebo Jacob Wackernagel (1853 – 1938).
V roku 1889 sa stal riadnym profesorom biblických vied a semitských jazykov na univerzite v Göttingene, kde sa opäť stretol so svojím bývalým učiteľom Juliusom Wellhausenom (1844 – 1918) a mohol naďalej rozvíjať jeho metódu rozlišovania prameňov (Quellenscheidungsmethode). Smend sa o. i. venoval kritickému štúdiu Pentateuchu. Bol jedným z iniciátorov projektu Septuaginta-Unternehmen.
Školský poriadok

Školský poriadok je dokument, ktorý upravuje práva a povinnosti žiakov školy ako aj práva a povinnosti pedagogických zamestnancov školy vyplývajúce z riadenia a organizácie výchovno-vzdelávacieho procesu školy.

Školský poriadok na Slovensku

Na Slovensku je školský poriadok je tvorený školami individuálne. „Vydávajú [ho] riaditelia po prerokovaní v školskej samospráve a v pedagogickej rade“.
V júli 2013 navrhla vláda za porušenie školského poriadku žiakmi zastaviť rodičom prídavky na deti. Porušenia by sa mohli aj týkať mejkapu, piercingu a iných vecí týkajúcich sa zovňajšku žiaka. Už jedno porušenie poriadku by mohlo mať za následok zastavenie dávok. Riaditeľ školy by ho mal nahlásiť úradu práce, ktorý by rozhodol či dávky pozastaviť. Po troch mesiacoch by boli dávky obnovené ak by sa žiak vrátil k správaniu bez porušovania poriadku. Podobný postup zatiaľ neexistuje pri spáchaní priestupku ani trestného činu. Kritici návrh odmietajú. Podľa Laca Oravca z Nadácie Milana Šimečku: „Dôvody, z ktorých môže nevzniknúť nárok na prídavok, považujeme za veľmi prísne a vágne. Navyše umožňujú subjektívne zneužívanie a diskrimináciu.“
Lille

Geografia

Susedné obce: Lambersart, Lompret, Saint-André-lez-Lille, La Madeleine, Marcq-en-Barœul, Mons-en-Barœul, Pérenchies, Prémesques, Capinghem, Ennetières-en-Weppes, Villeneuve-d'Ascq, Englos, Sequedin, Loos, Faches-Thumesnil, Wattignies, Lezennes a Ronchin. Obec má rozlohu 34,83 km². Najvyšší bod je položený 45 m n. m. a najnižší bod 17 m n. m.
Mestská oblasť má viac ako milión obyvateľov. Tvoria ju viaceré mestá (Roubaix, Tourcoing a Villeneuve-d’Ascq) a tvoria 40 % osídlenia. Mestská časť Lille zasahuje až po národné hranice, presnejšie k mestám Kortrijk, Mouscron a Menen v Belgicku. Pre svoju veľkosť je považované za jednu z najdôležitejších frankofónnych metropol na svete.

Železničná sieť

Vďaka staniciam Lille-Flandres a Lille-Europe je srdce lillskej metropoly veľmi dobre spojené s okolím vlakmi TGV. Cesta do Bruselu trvá 40 minút, do Paríža 1 hodinu a do Londýna 1:20 min.

Obyvateľstvo

Počet obyvateľov obce je 227 533 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Neutron Star Collision (Love Is Forever)

Kompozícia

Skladba je zložená v tónine des dur harmonickej dur stupnice.
Rouxeville

Poloha

Obec má rozlohu 5,83 km². Najvyšší bod je položený 199 m n. m. a najnižší bod 99 m n. m.

Obyvateľstvo

Počet obyvateľov obce je 340 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fischerov-Tropschov proces

Fischerov—Tropschov proces alebo syntéza podľa Fischera—Tropscha je katalyzovaná chemická reakcia, v ktorej sú oxid uhoľnatý a vodík, prípadne metán pri teplote 200–350°C a pod veľkým tlakom premieňané na rôzne kvapalné uhľovodíky. Obvyklé katalyzátory majú za základ železo a kobalt. Hlavným účelom tejto syntézy je výroba syntetickej náhrady ropy a syntetického oleja.
Issé

Poloha

Obec má rozlohu 38,66 km². Najvyšší bod je položený 76 m n. m. a najnižší bod 22 m n. m.

Obyvateľstvo

Počet obyvateľov obce je 1 827 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vleteren

Obyvateľstvo

Obec má približne 3 676 obyvateľov (2010).
Pourlans

Poloha

Obec má rozlohu 16,04 km². Najvyšší bod je položený 196 m n. m. a najnižší bod 177 m n. m.

Obyvateľstvo

Počet obyvateľov obce je 205 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
50 slovenských korún

Lícna strana

Námet lícnej strany bankovky bol venovaný prvým slovanským vierozvestom sv. Cyrilovi a sv. Metodovi.

Rubová strana

Na rubovej strane bankovky je motív zobrazujúci dve ruky, medzi ktorými je prvých sedem písmen staroslovienskej abecedy hlaholiky ako symbol daru svätcov starým Slovanom. Zrkadlovo obrátená silueta stredovekého kostolíka z Dražoviec (okres Nitra) je symbolom raného kresťanstva na území Slovenska.
SpaceX CRS-13

Znovupoužiteľnosť

SpaceX sa snaží svoje výrobné kapacity presmerovať na novú loď Dragon 2, takže let CRS-13 bol ďalším, pri ktorom bola znovupoužitá kozmická loď Dragon, ktorá bola už od začiatku plánovaná ako znovupoužiteľná. Konkrétne išlo o Dragon C108, ktorý prvýkrát letel pri misii CRS-6 v roku 2015. Trunk lode bol samozrejme nový, pretože ten pri návrate z obežnej dráhy vždy zhorí v atmosfére.
Znovupoužitý bol aj prvý stupeň Falconu 9, pričom podľa požiadaviek NASA išlo o prvý stupeň, ktorý vynášal náklad na nízku obežnú dráhu Zeme, pretože takýto stupeň nebol pri návrate príliš namáhaný. Vybraný bol stupeň číslo B1035 z misie CRS-11 z júna 2017.

Priebeh letu

Misia SpaceX CRS-13 úspešne odštartovala dňa 15. decembra 2017 o 10:36:09 miestneho času (15:36:09 svetového času) pomocou nosnej rakety Falcon 9 v1.2 Block 3 zo štartovacieho komplexu 40 na Cape Canaveral. Išlo o prvý štart z tejto rampy po jej rozsiahlej rekonštrukcii vynútenej nehodou pred plánovanou misiou Amos-6 z 1. septembra 2016. Prvý stupeň rakety sa sedem minút po štarte vrátil na pristávaciu plochu LZ-1, zatiaľ čo druhý stupeň rakety vyniesol na nízku obežnú dráhu loď Dragon, ktorá sa od neho desať minút po štarte oddelila. Potom loď Dragon začala svoju takmer dvojdňovú cestu k Medzinárodnej vesmírnej stanici (ISS). Ku stanici priletela 17. decembra 2017, keď o 10:57 UTC bola po opatrnom priblížení zachytená robotickým manipulátorom Canadarm2, ovládaným z modulu Cupola americkým astronautom Markom Vande Heiom. V čase 13:26 UTC bol Dragon pripojený k spodnému spojovaciemu uzlu modulu Harmony.
Dňa 12. januára 2018 o 10:47 UTC bol Dragon odpojený od modulu Harmony a 13. januára v čase 09:58 UTC uvoľnený z manipulátora Canadarm2. V ten istý deň o 7:37 miestneho času (15:37 UTC) úspešne pristál v Tichom oceáne neďaleko pobrežia pri Baja California.

Náklad pri štarte

Náklad tvorilo celkovo 2 205 kg vybavenia. V hermetizovanej časti lode sa nachádzalo 1 560 kg nákladu, z čoho 711 kg tvorilo vedecké vybavenie a experimenty, 490 kg zásoby pre posádku, 189 kg staničný hardvér, 165 kg vybavenie pre výstupy do vesmíru a 5 kg počítačové vybavenie. V nehermetizovanej časti lode (v trunku) sa nachádzalo 645 kg nákladu, tvorili ho dve časti: Space Debris Sensor (SDS), teda detektor kozmického odpadu, a Total and Spectral Solar Irradiance Sensor (TSIS), resp. prístroj na meranie intenzity slnečného žiarenia.

Náklad pri návrate

Kozmická loď Dragon dopravila späť na Zem 1 860 kg výsledkov vedeckých experimentov a ďalšieho vybavenia. Na palube lodi sa vrátila aj skupina živých myší z vedeckej štúdie NASA's Rodent Research 6.
Catalogue of Galaxies and Clusters of Galaxies

Catalogue of Galaxies and Clusters of Galaxies (skrátene CGCG, alebo ZWG, slov. Katalóg galaxií a kôp galaxií) bol vydaný Fritzom Zwickym v rokoch 1961 – 1968. Obsahuje 29 418 galaxií a 9 134 kôp galaxií.
Jean Auguste Dominique Ingres

Život

Ingres sa narodil ako syn maliara, umelca a spisovateľa Josepha Ingrese, ktorý mu umožnil študovať výtvarné diela renesancie, antiky a rokoka. Z toho si Ingres zamiloval najmä Watteaua. Jeho otec ho učil i hrať na husle. V roku 1791 začal Ingres študovať na výtvarnej škole v Toulouse u Josepha Roquese (1756 – 1857). Ešte v roku 1844 na svojho učiteľa vďačne spomínal. V roku 1797 odišiel Ingres do Paríža, kde študoval pod vedením Davida.
V roku 1801 získal Rímsku cenu, ale musel na ňu čakať až do roku 1806. V Ríme strávil 14 rokov a nadchli ho najmä Raffael, Tizian a pompejské fresky. V roku 1820 odišiel na čas do Florencie, kde sa stretol s oficiálnym napoleonským sochárom Lorenzom Bartollinim. Maľoval portréty Madam Leblancovej, kreslil štúdie podľa antickej a renesančnej kultúry. Pripravoval sa na veľké plátno ktorým chcel dobyť Paríž, oltárne raffaelistické plátno Sľub Ľudovíta XIII.. Tento obraz vyniesol Ingresovi zlatú medailu na parížskom salóne.
V roku 1828 namaľoval na strop Louvru archeologickú dekoráciu Apotéoza Homéra. Stal sa profesorom na École des beaux arts a žal chválu až do chvíle, než parížska kritika na salóne v roku 1834 napadla jeho obraz Umučenie sv. Symforiana pre katedrálu v Autune. Od tej doby tu Ingres už nevystavoval.
Stal sa riaditeľom Academié de France v Ríme. Jeho žiak Hyppolite Flandrin získal Rímsku cenu, čo Ingresa veľmi potešilo. V r. 1837 bola akadémia postihnutá epidémiou cholery a Ingresov nadaný žiak Sigalon, potom čo zhotovil ohromnú kópiu Michelangelovho Posledného súdu, jej podľahol. V roku 1840 sa v Paríži začalo znovu popularizovať Ingresovo dielo. Sám majster sa po úspechu svojho plátna vrátil do Paríža. Jeho cesta na sever bola triumfálnym úspechom. Kráľ ho pozval do Versailles, Hector Berlioz usporiadal na jeho počesť hudobnú slávnosť na ktorej speváci predniesli Ingresove obľúbené árie z Glucka, Webera a Lizsta. V roku 1846 začal pracovať na freske Zlatého veku v zámku Dampierre pre vojvodu de Luynes, prácu však nedokončil. V roku 1849 zomrela jeho manželka na gangrénu nohy. V roku 1852 sa znovu oženil s Delfine Ramelovou. V roku 1855 bola v Paríži Svetová výstava, Ingres tam mal vlastnú sálu. V roku 1861 mal výstavu svojich kresieb na Salóne. V máji 1862 ho Napoleon III. dekoroval Radom čestnej légie. Zomrel 14. januára 1867.
Medzi jeho nasledovníkov možno zaradiť Degasa, Renoira, Matissa a Picassa.

Kresby

Ingres bol majstrovský kreslič a dokázal vo svojich portrétoch dokonale vystihnúť osobnosť svojich modelov. Kresby mu slúžili väčšinou ako prípravné štúdie k obrazom, ale niektoré predstavujú svojprávne majstrovské diela. Takéto diela namaľoval napr. v Ríme, ale niektoré vytvoril aj v Paríži, ako Veľký rodinný portrét Gatteauxových. Väčšinu svojich kresieb Ingres odkázal Musée du Montauban, ale väčšie kolekcie jeho diel sú i v Musée du Louvre alebo Musée Bayonne, čo je odkaz Ingresovho priateľa Léona Bonnata.
Žítková

Dejiny

Prvá zmienka o obci pochádza z roku 1830. V oblasti zvanej Hutě stávala skláreň zničená v 18. storočí. V súčasnosti je možné v obci nájsť súbor pôvodných domov.
Apriori

Apriori alebo apriórne alebo a priori je to, čo je a priori (v zmysle: predskúsenostne a nezávisle od skúsenosti).

Apriori podľa marxistov

Apriori sa získava neuvedomene zo sociálnej skúsenosti zapísanej v pamäti ľudstva, v celom materiálnom tele ľudskej kultúry, ktoré zahrnuje mestá i manufaktúry, oráčiny i farmy, vyrobné návyky i spoločenské vzťahy, jazyk aj reč, knihy i vedecké prístroje. Apriórne sa odovzdáva od indivídua k indivíduu, od generácie ku generácii nie fyziologicky, a nie výhradne individuálnou skúsenosťou, ale predovšetkým sociálnou. Absolútne apriori neexistuje: možno o ňom hovoriť len v relativnom zmysle a vždy musíme presne určiť, v akom systéme daná téza vystupuje ako apriórna axióma.
Peter Singer

Život

Jeho rodina je pôvodom z Moravy. V roku 1971 začal študovať na Oxfordskej univerzite. V súčasnosti pôsobí ako profesor bioetiky na Princetonskej univerzite.
Je autorom mnohých kníh vyjadrujúcich myšlienky hnutia za práva zvierat. Z tohto hľadiska je dôležitá jeho kniha Oslobodenie zvierat (Animal Liberation).
V devädesiatych rokoch na sérii prednášok obhajoval tiež právo použiť za určitých podmienok eutanáziu.

Kniha Oslobodenie zvierat

Jeho kniha Oslobodenie zvierat patrí k tým, ktoré pozitívne a zásadne ovplyvnili západnú civilizáciu. Spochybnila jednu z dogiem, na ktorej západná kresťanská spoločnost stojí – to, že všetky ne-ľudské bytosti sú podriadené potrebám človeka a „pán tvorstva“ má právo s nimi podľa toho zaobchádzať.
Pôvodný pohľad na zvieratá ako na živé zásobárne mäsa, objekty otrockej práce a ľudského pobavenia je už i vďaka Singerovým myšlienkam vystavený čím ďalej, tým silnejšej kritike a pochybnostiam.
Zvieratá sú po otrokoch a ženách daľšími „slabými“, ktorí čakajú na podstatné zlepšenie svojich životných podmienok. Svoju pozornosť upäl predovšetkým na dva problémy, ktoré považuje za najväčšie – pokusy na zvieratách a výroba živočíšnych potravín. Singerov opis pokusných laboratórií a veľkochovov je šokujúci.
Singer nie je zásadným odporcom pokusov, požaduje ale ich „účinnú, zákonom stanovenú kontrolu“ a kladie prísne kritériá. Túžba po poznaní by podľa neho nemala býť tolerovaná, hneď ako začne spôsobovať bolesť.

Eutanázia

Singer spochybnil všeobecne rozšírený názor o „posvätnosti života“. Vychádza z utilitarizmu. Podľa preferenčného utilitarizmu by všetko malo prebiehať tak, aby sa maximalizovalo uspokojenie záujmov dotyčnej osoby. Preferencia je to, čo si osoba vyberá po racionálnej úvahe ako presadenie vlastných záujmov.
Rozlišuje tri formy eutanázie: dobrovoľnú, mimodobrovoľnú a nedobrovoľnú.
Dobrovoľná eutanázia (voluntary) znamená naplnenie explicitne a opakovane vysloveného a racionálneho priania dotyčnej osoby (tej, ktorá má byť zabitá). V niektorých prípadoch ju ťažko možno odlíšiť od asistovanej samovraždy.
Mimodobrovoľná eutanázia (non-voluntary) označuje situácie, kedy dotyčná osoba nie je schopná dať svoj súhlas na zabitie, kedy sa nachádza v duševnom stave, že nemôže ani pochopiť význam rozhodovania o živote a smrti. Predpokladá sa, že osoba by volila smrť.
Nedobrovoľná eutanázia (involuntary) označuje prípady, v ktorých je dotyčná osoba schopná vysloviť svoj súhlas ku svojmu zabitiu, ale nevyslovila ho. Buď preto, že nedostala otázku, alebo preto, že sa rozhodla ďalej žiť.
Najspornejšia forma eutanázie je mimodobrovoľná. Dobrovoľná: ak si osoba nepraje žiť, Singer jej zabitie nepovažuje za previnenie. Ak si praje žiť (išlo by o nedobrovoľnú eutanáziu), nie je ospravedlniteľná. Vo svojich úvahách sa zaoberá mimodobrovoľnou eutanáziou a za určitých podmienok ju ospravedlňuje.
Haspres

Poloha

Obec má rozlohu 12,2 km². Najvyšší bod je položený 80 m n. m. a najnižší bod 36 m n. m.

Obyvateľstvo

Počet obyvateľov obce je 2 757 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saugues (obec)

Poloha

Obec má rozlohu 78,8 km². Najvyšší bod je položený 1 483 m n. m. a najnižší bod 661 m n. m.

Obyvateľstvo

Počet obyvateľov obce je 1 844 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rahnová plachta

Rahnová plachta je štvoruholníková priečna plachta na plachetnici. Je to typ hnacej plachty,  ktorá je horným okrajom zavesená na horizontálnych nosníkoch - rahnách, zavesených na sťažnoch kolmo na kýl plavidla. Dolnými rohmi je pripevnená na konce rahna nachádzajúceho sa pod ňou. V prípade dolnej rahnovej plachty sú jej spodné rohy upevnené priamo o palubu lode.
Rahnové oplachtenie je najefektívnejšie pri zadnom vetre. Jeho pootočením okolo osi sťažňa je možné plaviť sa aj pri bočnom vetre, čiastočne aj proti vetru, hoci na tento účel je  najvhodnejšie pozdĺžne oplachtenie, tj. vratiplachty a stehové plachty. Najväčší rozmach rahnových plachiet bol v druhej polovici 19. storočia, kedy boli súčasťou oplachtenia čajových kliprov. V súčasnosti sa rahnové oplachtenie vyskytuje na trojsťažňových a štvorsťažňových barkoch a plnoplachetniciach, tzv. fregatách, ale aj na iných typoch plachetníc.

Terminológia

Sťažne s rahnovým oplachtením môžu tiež niesť trojuholníkové stehové plachty, ktoré visia na stehoch medzi sťažňami. Termínom rahnová plachta možno tiež označiť aj iné štvoruholníkové plachty na iných typoch plachetníc.

Charakteristika

Rahnové oplachtenie sa vyskytuje na lodiach od staroveku až do súčasnosti. Najprv niesli lode len jednu rahnovú plachtu, neskôr pribúdali ďalšie poschodia.
 
Rahnové plachty umožňujú za využitia montáže viacerých menších plachiet (ktoré sú ľahšie ovládateľné ako jedna veľká plachta) dosiahnuť vytvorenie veľkej celkovej plochy oplachtenia potrebnej pre pohon veľkých lodí. Aj napriek tomu boli veľké vojnové lode pomalé, dosahovali rýchlosť asi len 6-8 uzlov (11-15 km/h), ale niektoré klipre dosahovali rýchlosť aj 17 uzlov (31 km/h), v prípade silného vetra (kapitáni kliprov hnali svoje lode aj počas búrok) mohli dosahovať rýchlosti aj cez 25 uzlov (46 km/h). 
Postupným vývojom prešlo aj vybavenie, laná, kladky, navijaky, čo umožnilo obsluhu rahnových plachiet menej početnou posádkou, čo bolo aj ekonomicky efektívnejšie. Súčasné lode (napr. plávajúci hotel Royal Clipper) sú vybavené mechanickými zariadeniami na zvinutie plachiet.
Edern

Poloha

Obec má rozlohu 39,98 km². Najvyšší bod je položený 256 m n. m. a najnižší bod 82 m n. m.

Obyvateľstvo

Počet obyvateľov obce je 2 099 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pipriac

Poloha

Obec má rozlohu 48,65 km². Najvyšší bod je položený 98 m n. m. a najnižší bod 14 m n. m.

Obyvateľstvo

Počet obyvateľov obce je 3 457 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Skúter

Skúter je jednostopové motorové vozidlo podobné motocyklu určené na pohodlnú jazdu a veľmi účinnú ochranu jazdca proti špine a počasiu.
Na rozdiel od motocykla je voľný priestor medzi sedlom jazdca a riadidlami, čo umožňuje nastupovať z boku. Motor je buď vedľa zadného kolesa alebo tesne pred ním. Palivová nádrž je pod sedlom vodiča alebo nad predným kolesom. Motor sa chladí najčastejšie ventilátorom alebo zriedka náporom. Dnes je bežne vybavený automatickou prevodovkou.
Charakteristické sú malé kolesá, nízkoobjemový motor (obvykle 50-125 cm³) a čiastočná kapotáž s podlážkou, bez hornej časti rámu. Vodič nesedí obkročmo, ale znožmo ako na stoličke.
Obvykle slúži ako dopravný prostriedok na krátke vzdialenosti - typicky v rámci obce. Hornú triedu skútrov tvoria veľké cestovné skútre s objemom motora 250 až 650 ccm a s výkonmi 20 až 50 koní.
Eysus

Poloha

Obec má rozlohu 6,72 km². Najvyšší bod je položený 416 m n. m. a najnižší bod 236 m n. m.

Obyvateľstvo

Počet obyvateľov obce je 697 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cottenchy

Poloha

Obec má rozlohu 10,73 km². Najvyšší bod je položený 112 m n. m. a najnižší bod 31 m n. m.

Obyvateľstvo

Počet obyvateľov obce je 438 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Louka pod Rančem

Ochrana

Predmetom ochrany je kvetnatá lúka s výskytom zvlášť chránených druhov teplomilných rastlín, najmä vstavačovitých (vstavačovec bazový) a bohatej populácie orlíčka obyčajného.
Územie pamiatky sa v celom rozsahu prekrýva s vtáčím územím Horní Vsacko.
Tík

Pestovanie a využitie

Tík ako strom rastie v Ázii – v Thajsku, Indonézii, Indii ale najmä v Barme, kde má pre svoj rast najlepšie podmienky. Po masovom využívaní a spracovaní tíkového dreva v 19. storočí sú tíkové lesy iba zlomkom toho svojej pôvodnej veľkosti. V súčasnosti je vývoz tohto dreva limitovaný vývoznými licenciami a spracováva sa predovšetkým drevo z plantáží v Indonézii.
Tíkové drevo sa používalo najmä na výrobu koloniálneho nábytku, momentálne však ide hlavne o výrobu vonkajšieho záhradného nábytku, palúb lodí a ďalších produktov, ktoré sú vystavené vplyvom počasia.
Z tíkového dreva sa tiež vyrábajú podlahy a dyhy na nábytok.
Významným spracovateľom tíkového dreva je India, ktorá z nej vyrába dvere, rámy okien, nábytok a stĺpy pre domy stavané v starom štýle. Mnoho typických anglických knihovní z koloniálnych území Indie a Barmy je postavených práve z tíkového dreva.
Hyblaea puera, hmyz žijúci v juhovýchodnej Ázii, je jediným škodcom tíkového dreva, ktorého húsenica sa týmto, ale aj iným bežným drevom v tejto oblasti živí.
Viacslovnosť frazémy

Viacslovnosť frazémy je jedna z elementárnych vlastností frazémy, ktorá predpokladá, že frazéma sa musí skladať aspoň z dvoch slovných komponentov. V začiatočnej fáze moderného frazeologického výskumu sa záväzne počítalo s prítomnosťou aspoň dvoch pôvodne plnovýznamových slov v zložení frazémy. Rozpracovanie problematiky fakultatívnych zložiek priviedlo k vydeleniu minimálnych frazém, ktoré majú síce dva (tri) komponenty, ale iba jeden z nich je pôvodným plnovýznamovým slovom. Zdanlivo požiadavke viacslovnosti odporuje návrh F. Miku, aby sa k frazémam priradili aj jednoslovné metafory typu začať si niečo s niekým, slang. vybehnúť s niekým, mať s niekým niečo a pod. Záväzná prítomnosť alternantov (p.) ukazuje, že príslušný frazeologický význam platí len za potenciálnej prítomnosti ďalšej zložky (ďalších zložiek), ktorú možno označiť ako potenciálny člen frazémy (p.). Aj tu sa teda predpokladá prítomnosť aspoň dvoch zložiek, hoci jedna z nich je špecificky zastúpená. Ako viaczložkovosť sa modifikovane prijíma táto vlastnosť aj pri tých frazeologických koncepciách, ktoré hovoria o frazeológii napr. v oblasti morfologického tvaru alebo v zloženom slove (napr. v koncepcii F. Čermáka, keď sa za základné kritérium frazeologizovanosti pokladá anomália spojenia, teda nielen spojenia slov, ale aj spojenia morfém, spojenia zložiek v kompozitách atď.)
Candé (obec)

Poloha

Obec má rozlohu 4,91 km². Najvyšší bod je položený 67 m n. m. a najnižší bod 32 m n. m.

Obyvateľstvo

Počet obyvateľov obce je 2 885 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Carl Franz Anton Ritter von Schreibers

Carl Franz Anton Ritter von Schreibers (* 15. august 1775, Bratislava – † 21. máj 1852, Viedeň) bol rakúsky prírodovedec. Doktorát z medicíny získal vo Viedni v roku 1798. Študoval tiež botaniku, mineralógiu a zoológiu. Krátky čas asistoval svojmu strýkovi Josephovi Ludwigov von Schreibersovi s lekárskou praxou vo Viedni. Cestoval tiež po múzeách v Európe, v roku 1802 bol asistentom prírodopisu a poľnohospodárskych vied na Viedenskej univerzite. V roku 1806 bol vymenovaný za riaditeľa zbierky viedenských prírodných vied (Naturalienkabinette), čomu zasvätil svoj život.
Zaujímal sa o všetky aspekty prírodných vied. Počas jeho funkcie sa knižnica múzea rozrástla z niekoľkých vedeckých kníh na zbierku viac ako 30-tisíc zväzkov. Tu uložil aj svoju vlastnú prácu, ako aj zbierku meteoritov, čo bol hlavný objekt jeho štúdia. 31. októbra 1848 bola väčšina múzea zničená požiarom spôsobeným ostreľovaním viedenských revolucionárov cisárskou armádou. Schreibers bol zdrvený touto stratou a čoskoro nato sa zriekol funkcie, jeho zbierka meteoritov sa však zachovala.
Slávny rakúsky mineralóg, fyzik a geológ Wilhelm Karl Ritter von Haidinger po ňom pomenoval v roku 1847 nový minerál v meteorite Magura (Slanická Osada, Orava, Slovensko), fosfid železa a niklu (Fe,Ni)₃P – schreibersit. Okrem toho podľa Schreibersa je pomenovaná aj rastlina Schreibersiana longifolia z čeľade marinkovité (Rubiaceae), netopier Miniopterus schreibersii a kolibrík Heliodoxa schreibersii.
Allègre-les-Fumades

Poloha

Obec má rozlohu 24,59 km². Najvyšší bod je položený 381 m n. m. a najnižší bod 115 m n. m.

Obyvateľstvo

Počet obyvateľov obce je 777 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Straník (Nový Jičín)

História obce

Obec patrila Starojičínskému panstvu. Do roku 1867 chodili deti do školy do neďalekých Hostašovíc, potom už do novovybudovanej školy priamo vo Straníku. Dňa 1. januára 1979 sa Straník pripojil k Novému Jičín.

Geológia

Na území Straníku sa nachádza prírodná pamiatka Polštářové lávy ve Straníku, ktorú tvoria vulkanické horniny.